cyanic-selkie/wikianc huggingface dataset:
Aksje
Kjøp og salg
Aksjer kan omsettes både direkte og indirekte. Direkte omsetning innebærer at man kjøper eller selger én eller flere aksjer, hvorpå eierskapet noteres i aksjeeierboken til selskapet samt hos Verdipapirsentralen. For å kjøpe aksjer direkte i et almennaksjeselskap må handelen gjennomføres via en aksjemegler. Indirekte salg av aksjer inkluderer bruken av et derivat, som er en kontrakt basert på den underliggende verdien til aktivumet. Eksempler på aksjehandel via derivater er bruken av futureskontrakter, forwardkontrakter, opsjoner og CFD-er (også kalt differansekontrakter). Bruken av derivater utgjør i dag en vesentlig andel av omsetningen i aksjemarkedet. Målet med å kjøpe aksjer er å tjene penger. Dette gjøres ved å kjøpe en eller flere aksjer til en pris som anses lav i forhold til forventet verdi på et senere tidspunkt. Prinsippet er altså å kjøpe billig og selge dyrt. Siden ingen vet noe helt sikkert om fremtidig utvikling, er det knyttet stor økonomisk risiko til kjøp og salg av aksjer. Man gjør derfor klokt i å sette seg godt inn i selskapets økonomiske stilling før man går til det skritt å investere penger i det. I tillegg er det viktig å være klar over at stor kunnskap om selskapet ikke er noen garanti mot fremtidig tap, ettersom uforutsette hendelser kan påvirke aksjekursen.
Sport i Israel
Fra en deltagers perspektiv så liker mange israelere ikke-konkurrerende aktiviteter slik som svømming, gå på tiyul (gåturer) og å spille matkot på stranden. En sport som er spesielt populær på juniornivå er en form for dødball kalt ga-ga.
Aksje
Shortsalg
Shortsalg av aksjer skjer når en investor låner en aksje, hvorpå den umiddelbart selges i markedet. Målet her er å kunne kjøpe tilbake den samme aksjen til en lavere kurs på et senere tidspunkt, der profitten utgjør differansen mellom kostpris og gjenkjøpspris. Investorer som selger aksjer short må betale en rente til eieren, i bytte mot å kunne låne aksjen.
Registrering av eierskap
Hvem som er eier av en aksje registreres for aksjeselskapers vedkommende i aksjeeierboken. Utgangspunktet er at man ikke får aksjonærrettigheter før ervervet er registrert, men det gjelder unntak for så vidt selskapets styre nekter å godkjenne ervervet uten at det er rettslig grunnlag for dette. Aksjer i allmennaksjeselskaper skal registreres i Verdipapirsentralen, et sentralt register som gjør dem bedre egnet for omsetning. Vanlige aksjeselskaper kan bestemme i vedtektene at registrering i Verdipapirsentralen skal tre i stedet for aksjeeierboken.
Sport i Israel
Fotball
Den viktigste sporten i Israel er fotball, som spilles blant Israels lag, både jødiske og arabiske. Fotball ble spilt i Israel selv før staten Israel ble etablert, tilbake til da britene styrte området. Israelsk fotball styres av Det israelske fotballforbundet. De mest populære og tilskuertrekkende kampene spilles i Israels øverste divisjon – Ligat ha'Al.
Fotball i Israel spilles av menn og kvinner, selv om kvinnenes fotballiga langt ifra er så populær blant israelske fotballfans.
’39
«'39» er en sang av det britiske rockebandet Queen, fra deres suksessplate A Night at the Opera. Den er en folkemusikkinspirert sang skrevet og sunget av gitarist Brian May, spilt med akustisk gitar. Bassist John Deacon spiller kontrabass på denne sangen.
Sport i Israel
Israelsk fotballs historie
Etter som Israel utviklet seg politisk har fotballag forbundet seg med politiske partier, slik som Hapoel, Maccabi Tel Aviv, Betar og andre. Disse blir fortsatt ofte støttet av deres respektive politiske partiers ledelse. For eksempel er det sannsynlig å se partiledere fra partiet Likud på Beitar Jerusalem-fotballkamper. Men det politiske aspektet har blitt mindre prominent i de siste årene.
’39
Sangen er science fiction-inspirert, og handler om en mann som drar fra jorda for å kolonisere nye verdener, og på grunn av hva Einsteins relativitetsteori går ut på (at jo nærmere man kommer lysets fart, jo saktere går tida). Så det som for ham bare er ett år, er hundre år på jorda, så når han kommer tilbake er alle han var glad i døde, men etterkommerne deres lever videre.
Soyabønne
Soyabønne (Glycine max) er en 30—60 cm høy plante av erteblomstfamilien med små og tettsittende belger med 2—5 frø i hver. Planten er en gammel kulturplante i tropiske og subtropiske strøk. Frøene er næringsrike og inneholder ca. 40 % protein.
Botanikk og slektskap
Soyabønne tilhører Glycine slekten i erteblomstfamilien (Fabaceae). Den domestiserte soyabønnen Glycine Max, stammer fra den ville soyabønnen Glycine Soya. Glycine Soya vokser vilt i Kina, Japan, Korea og Russland. Både Glycine Soya og Glycine Max er ettårige planter, men Glycine slekten inneholder en flerårig staude; Neonotonia wightii, også kalt flerårig soyabønne.
Sport i Israel
Israelsk fotballs historie
Amerikansk fotball i Israel er basert på Kraft Family-stadium i Jerusalem. For tiden er det fire ligaer som spiller amerikansk flaggfotball. Den største ligaen i 2007 var men's contact og den har 57 lag som konkurrerer for det årlige Holyland Bowl-mesterskapet. Kvinnenes liga heter WAFI og har 13 lag. Yoseg Goodman High School-ligaen har tolv lag, og Tuesday Night co-ed-ligaen har fem lag. Omtrent 1 000 spillere er involvert i ukentlige fotballaktiviteter.
’39
Den ble sluppet som en B-side til singelen «You're My Best Friend». Bassist John Deacon spiller el-piano i tillegg til bass på singelversjonen. Sangen ble første gang framført i Glasgow i september 1976, og gruppa spilte den jevnlig fram til desember 1979. I 1984 ble den framført tidvis, og da med Mercury som hovedvokalist. George Michael framførte «'39» ved Freddie Mercury Tribute Concert i april 1992.
Soyabønne
Botanikk og slektskap
Morfologien til soyabønne skiller seg ikke merkverdig fra andre bønneplanter. Det første steget i utviklingen av planten er spiring, hvor radicula blir synlig. Spiringen skjer vanligvis innen 48 timer under ideelle forhold (Purell, 2014). Frøbladene (cotyledon) blir utviklet fra hypocotylen, disse fungerer både som fotosynteseorganer og næring for planten i de første dagene av utviklingen.
De to første, ekte bladene, er enkeltblader med parvis bladstilling, bladene etter dette er alle sammensatte, trekoblede blad med motsatt bladstilling. Blomstring er daglengdeavhengig. Blomstene er små, selvpollinerende erteblomster, fargen på blomstene er enten hvite, blå eller lilla. )
Frukten til soyabønnen er en håret belg som varierer i lengde mellom 3-8cm. Belgene gror i klynger på 3-5, og holder vanligvis 2-4 bønner. )
Soyabønner har symbiose med Rhizobium bakterier, som fikserer nitrogen fra atmosfæren og gjør dette tilgjengelig for planten.
Domestisering og utbredelse av soyabønne
Arkeologiske bevis tyder på en domestisering av soyabønne i nord Kina mellom 7000 og 3000 år f.v.t, men mest sannsynlig nærmere 3000 enn 7000. Men det var først mellom 3000 og 2000 f.v.t at soyabønne ble domestisert som en oljevekst, som kan sees i sammenheng med utviklingen av «ystingen» i gips, som fjernet ATI faktoren, og ga dem tofu. Studier av genene til den domestiserte soyabønnen og nært beslektede villtyper, viser at soyabønnen sannsynligvis bare har blitt domestisert en gang.
Soyabønner fikk sitt første inntog i Europa i 1737, da den ble kultivert ved Cliffords hage i Hartecamp, Nederland. Carl von Linné ga i 1753 soyabønnen det vitenskapelige navnet Glycine Max. Linne kultiverte soyabønner innen 1767 i Sverige, trolig fra frø med opphav i Cliffords hage; dette markerer den første kultiveringen av soyabønner i Skandinavia. Soyabønne blir først kultivert i Norge i 1823, ved Det Kongelige Frederiks Universitets botaniske hage. I 1917 ble det oppdaget en varmeprosess som tillot bruk av soyakake som dyrefor. Produksjonen av soyabønne økte dramatisk i USA etter 1917, og i 1970 stod USA for 2/3 av verdensproduksjonen. Argentina og Brazil har siden 1970 sett en stor økning i produksjonen av soyabønner. Brasils økning kan delvis knyttes til USA sin embargo på soyabønner i 1973, som økte prisene på verdensmarkedet nok til at selv lite effektive produsenter kunne konkurrere. Soyabønner dyrket i Brasil har også en høyre andel protein og olje enn soyabønner fra USA, som fører til at soyabønner fra Brasil ofte er mer ettertraktet enn bønnene fra USA.
Soyabønne er i dag dyrket på alle kontinenter utenom Antarktis, fra nord i Alberta, Canada til Puerto Lobos, Argentina.
Tradisjon og kultur
Soyabønner har sitt opphav i Asia, og dens introduksjon til andre verdensdeler har skjedd relativt nylig; bruken av soyabønne som menneskemat utenfor Asia er enda mer nylig.
Kina har en lang historie med soyabønner. Allerede i 1024 f.v.t. er det kjent at kineserne hadde et eget tegn i dere skriptspråk for soyabønne. Mao Heng skrev rundt år 1000 f.v.t. dikt om Hou Ji sine 100 velsignelser til folket, hvor bla. millet, hvete og soyabønne. Det er forstått at soyabønner først ble konsumert enten som soyamelk, eller edamama. Fermentering av soyabønner for å lage produkter som soyasaus og miso er først nevnt i år 300 f.v.t, mens tofu og lignende produkter trolig har opphav senere, da de først er nevnt i år 965. Kina begynte første i 1995 å være avhengig av import for å dekke egen bruk, og er i dag den desidert største importør og forbruker av soyabønner i verden.
Bruksområder
Soyabønne direkte til menneskelig konsum er fremdeles et viktig marked i store deler av Asia, men også her har bruken av soyabønne som dyrefor blitt det dominerende bruksområdet.
Produksjon
Selv om soyabønne har sitt opphav og tradisjoner knyttet til Asia, er det i dag Nord-Amerika som er den dominerende regionen for soyaproduksjon. Denne dominansen er svært tydelig i dag, med nesten 90 % av alle soyabønner dyrket i Amerika. Markedet for soyabønner er fremdeles Asia fremfor alle, og da spesielt Kina, som importerer over 60 % av alle soyabønner på verdensmarkedet (FAO, 2018). Kinas dominans av importmarkedet må sees i lys av deres økende velferd, som har ført til en stor økning i etterspørsel og produksjonen av kjøtt, spesielt svin.
Agronomi
Moderne soyabønneproduksjon trenger lite eller ingen jordbearbeiding for å oppnå like gode avlinger som ved intensiv jordbearbeiding. Det er også lite krav om gjødsling, og ofte blir det kun gjødslet med kalium og fosfor, da rhizobium fikserer nok nitrogen for planten. Soyabønne har flere genmodifiserte varianter i produksjon, mange av disse er RoundUp-Ready, altså er de motstandsdyktige mot glyfosat. Sprøytemiddel som blir brukt mot ugress er derfor hovedsakelig glyfosat. Mot sykdommer og skadedyr brukes en stor mengde forskjellige sprøytemidler, men også her foregår det mye forskning knyttet til resistente sorter.
Shelby
Shelby kan vise til:
MFK Košice
FC VSS Košice var en slovakisk fotballklubb fra byen Košice grunnlagt i 1952. Klubben ble først stiftet under navnet Spartak VSS Košice. I 1993 ble navnet endret til ''1. FC Košice''. Den er berømt for å være den første slovakiske klubben som nådde gruppespillet i Mesterligaen. Det klarte de i 1997/98-sesongen. Klubben ble også den første klubben i hele historien til turneringen som har oppnådd null poeng i løpet av gruppehistorien. De tapte nemlig samtlige av sine hjemmekamper og bortekamper. I 2005 ble navnet endret til MFK Košice,etter endringen av klubben eiere. I 2015 ble navnet endret igjen til FC VSS Košice.
Košicespillere med flest landskamper
''Oppdatert 11. mars 2012''
Radoslav Zabavník - 57 kamper, 1 mål
Jaroslav Pollák - 49 kamper, 1 mål
Andrej Kvašňák - 47 kamper, 13 mål
Peter Dzúrik - 45 kamper, 2 mål
Ján Pivarník - 39 kamper, 1 mål
Ivan Kozák - 38 kamper, 0 mål
Adolf Scherer - 36 kamper, 22 mål
Kamil Čontofalský - 34 kamper, 0 mål
Marek Špilár - 30 kamper, 0 mål
Vladislav Zvara - 30 kamper, 1 mål
Jozef Kožlej - 26 kamper, 3 mål
Ladislav Molnár - 24 kamper, 0 mål
Titus Buberník - 23 kamper, 5 mål
Lars Borgersrud
Lars Borgersrud (født 11. mars 1949) er en norsk historiker med graden dr.philos. i moderne historie.
Sport i Israel
Basketball
Basketball er ansett som den nest mest populære sporten i Israel, etter fotball. Det israelske basketballaget av Maccabi Tel Aviv er blant de beste i Europa, og har vunnet Euroleague fem ganger, i 1977, 1981, 2001, 2004 og 2005.
Lars Borgersrud
Utdannelse
Lars Borgersrud tok hovedfag i historie ved Universitetet i Bergen i 1975, og doktorgrad ved Universitetet i Oslo i 1995. Tema for doktorgradsavhandlingen var «Wollweber-organisasjonen i Norge».
MFK Košice
Košicespillere med flest landskamper
Jozef Bomba - 13 kamper, 0 mål
Lars Borgersrud
Historiker
Han har særlig hatt norsk militær- og krigshistorie som forskningsfelt, og har utgitt flere bøker og avhandlinger som har utløst debatt og kastet nytt lys over norsk historie under andre verdenskrig. Borgersrud debuterte som forfatter i 1977 ved å utgi sin hovedfagsoppgave, som hadde fått publiseringsforbud (ifølge Borgersrud selv ble han truet med tiltale om oppgaven ble offentliggjort ), under pseudonymet Ottar Strømme. Da Oktober forlag utga Rapport fra den militære undersøkelseskommisjon av 1946 i 1978, skrev Borgersrud forordet, igjen under pseudonymet Ottar Strømme.
Da han avslørte at mange ledende norske offiserer hadde vært innmeldt i NS, ble han nektet adgang til Riksarkivet (på initiativ fra Hjemmefrontmuseet ifølge ham selv). Han påklaget avgjørelsen og fikk da igjen tilgang til arkivet. Borgersrud har vært opptatt av Osvald-gruppen og partisanene i Finnmark som han mener bør få oppreisning. Ifølge Borgersruds forskning planla norske myndigheter å sende 9,000 krigsbarn til Australia. Etter forskningsrapporten fremlagt i 2004, utga han året etter boken ''Vi ville ikke ha dem. Statens behandling av de norske krigsbarna''. Sommeren 1945 hadde Sosialdepartementet nedsatt et krigsbarnutvalg for blant annet å vurdere om barna burde sendes ut av Norge eller bli værende. Det ble stilt forslag om å sende dem til Australia etter at en australsk delegasjon i november 1945 besøkte Norge og fremla sitt ønske om økt immigrasjon.
MFK Košice
Flest mål scoret for VSS Košice
''Listen er oppdatert pr. 17. september 2015.''
Lars Borgersrud
Historiker
Borgersrud kom med i den norske ml-bevegelsen, og var medlem av AKP fra 1973 til 1997. Etter hovedfaget ble han fabrikkarbeider på Jøtul der han også var aktiv i fagforeningen. Under den ulovlige streiken ved Jøtul i 1976, satt Borgersrud i streikekomitéen.
Sport i Israel
Tennis
Tennis er en sport som øker i popularitet med profesjonelle spillere som rangerer høyere og høyere på profesjonelle rangeringer. Høyt rangerte spillere er for eksempel Amos Mansdorf, Anna Smashnova, Shahar Peer (rangert som nr. 15 av WTA (Kvinnenes tennisforbund) den 29. januar, 2007) og dobbeltlaget av Andy Ram og Jonathan Erlich (verdens syvende beste lag i 2006) – alle har trent ved ''Israel Tennis Centers. Per 2008 så hadde både mennenes og kvinnenes lag kvalifisert seg for toppgruppene i verden – mennene er i Davis Cup-verdensgruppen og kvinnenes lag er i Fed Cuppen-verdensgruppe I.
Lars Borgersrud
Historiker
I 1989 ble han disponent for avisen Klassekampen, noe han var frem til 1991.
Sport i Israel
Ishockey
Ishockey startet i Israel i 1986 når første skøytebane åpnet i Qiryat Motzkin. Israel har over 1 000 ishockeyspillere. Israel ble i 2007 degradert til ishockeydivisjon II verdensmesterskap. For tiden er israelsk ishockey på vei opp, med seks lag som deltar i 2008: Metulla, Haifa, Maalot, Rehovot, Rishon Lezion og Bat Yam. Rulleskøytehockey er også stort i Israel med over ti baner fordelt rundt om i landet.
Lars Borgersrud
Historiker
På 1980-tallet var Borgersrud også aktiv i Arbeidsløses forening. I april 1990 reiste han til Fevik for å demonstrere mot Folkebevegelsen mot innvandring som holdt møte der. Borgersrud sto i fremste rekke og ble slått i hodet av Arne Myrdal.
Sport i Israel
Håndball
Håndball er også i ferd med å bli populært i Israel. Israels herrelandslag deltok i Håndball-EM for menn i 2002 i Sverige. Hapoel Rishon Lezion kvalifiserte seg til kvartfinalen i EHF Champions League i 2000.
Baseball
Det er omtrent 1 000 baseball-spillere i Israel, og sommeren 2007 ble Israel baseballiga, styrt av Larry Baras, startet. Den var den første profesjonelle baseballigaen i Midtøsten. For tiden er det seks lag som spiller på tre stadioner. Det første mesterskapet var Bet Shemesh Blue Sox styrt av Ron Blomberg.
Lars Borgersrud
Historiker
Han var statsstipendiat fra og med 2010 til og med 2016.
Sport i Israel
Friidrett
Friidrettsutøvere i Israel fokuserer seg mest på Maccabiha-lekene og det de internasjonale olympiske leker, hvor Israel har oppnådd betydelig suksess igjennom sin korte historie. Flere av utøverne er innvandere, hovedsakelig fra Ukraina, Russland og USA. Blant de bedre utøverne er høydehopperen Konstantin Matusevich, nummer 5 under Sommer-OL 2000 i Sydney.
Lars Borgersrud
Historiker
Han er far til rapperne Aslak Borgersrud og Elling Borgersrud.
Sport i Israel
Maccabiah-lekene
Maccabiah-lekene er et internasjonalt jødiske atletsstevne, lik de olympiske lekene, som holdes hvert fjerde år i Israel. De første leken ble holdt i 1932.
Kevin Großkreutz
Kevin Großkreutz (født 19. juli 1988) er en tysk tidligere fotballspiller.
Han var med på å vinne Bundesligaen i sesongene 2010/2011 og 2011/2012, samt den tyske cupen i 2011/2012 med Borussia Dortmund. Großkreutz debuterte for det tyske landslaget den 13. mai 2010 i en vennskapskamp mot, en kamp de vant 3-0.
Sommeren 2015 signerte Großkreutz for den tyrkiske klubben Galatasaray, men spilte aldri en kamp i løpet av sine seks måneder i Tyrkia. 5. januar 2016 returnerte Großkreutz til Tyskland og signerte for VfB Stuttgart.
Meritter
Borussia Dortmund
Sport i Israel
Olympiske leker
Selv om Israel har vunnet flere medaljer gjennom årene er Israel mest vanlig husket for ulykken under Sommer-OL 1972 i München i Bayern (Tyskland), hvor arabiske terrorister stormet det israelske lagets tilholdssted, tok elleve gisler og myrdet alle senere. Gal Fridman vant Israels første olympiske gullmedalje i Sommer-OL 2004 i Athen (Hellas)
Sportsmedia i Israel
Sport har vært en stor del av den israelske kringkastinga siden starten av organisert sport i landet.
TV, radio, aviser og nyhetsnettsteder er hovedkanalene hvor israelsk sport blir analysert, kringkastet og diskutert. I 2010 ble det etablert en egen engelskspråklig sportsradio som dekker israelsk og amerikansk sport.
Israelske arabere i sport
Til tross for landets politiske problemer deltar flere og flere arabiske sportsmenn på israelske fotballag, og bidrar til Israels suksess på internasjonale arenaer. Abbas Suan, en av Israels beste fotballspillere, er en israelsk araber.
Lucca (provins)
Provinsen Lucca (italiensk: Provincia di Lucca) er en provins i regionen Toscana i det sentrale Italia. Lucca er provinsens hovedstad. Den har et areal på 1773 km² og en befolkning på 394 600 innbyggere (2013). Provinsen Lucca grenser i nord mot Emilia-Romagna (provinsene Reggio Emilia og Modena), i øst mot provinsene Pistoia og Firenze, i sør mot provinsen Pisa og i vest mot Tyrrenhavet og provinsen Massa-Carrara. Det er 35 kommuner (comuni) i provinsen.
Muzambinho
Muzambinho er en kommune i delstaten Minas Gerais i sørøstregionen av Brasil.
Ravalli County
Ravalli County er et fylke i den amerikanske delstaten Montana. Det ligger vest i staten og det har grense mot Missoula County i nord, Granite County i øst og mot Beaverhead County i sørøst. Det har også grense mot delstaten Idaho i sør og vest.
Ravalli Countys totale areal er 6,217 km² hvorav 16 km² er vann. I 2000 hadde fylket 36,070 innbyggere og administrasjonssenteret ligger i byen Hamilton som også er fylkets største.
Lönsboda
Lönsboda er et tettsted i Osby kommune i Skåne län i Sverige. I 2010 hadde tettstedet 1 903 innbyggere. Lönsboda ligger cirka 20 kilometer øst for Osby.
Paulsen
Paulsen er et vanlig etternavn i Norge. Det er også vanlig i Danmark, da stavet Poulsen. Navnet er et patronymikon som betyr Pauls sønn/sønn av Paul. Per januar 2020 var det 8,233 personer i Norge med med Paulsen som etternavn.
Amaury Duval
Eugène Emmanuel Amaury-Duval (født 16. april 1808 i Montrouge, død 25. desember 1885 i Paris) var en fransk kunstmaler. Han var elev av Jean Auguste Dominique Ingres. Amaury-Duval har laget flere selvbiografiske arbeider som regnes for å ha stort kunsthistorisk verd.
Bakgrunn
Eugène Emmanuel Amaury-Duvals fra diplomaten, historikeren og arkeologen Charles Alexandre Amaury Pineux, kalt Amaury Duval (1760–1838), hvis bror – hans onkel – var den franske dramatiker Alexandre Duval (1767–1842).
Kunstner
Han var fra 1825 elev under den franske maler Jean Auguste Dominique Ingres.
Amaury-Duval kunne i 1829 delta som tegner på Expédition de Morée på den greske revolusjons tid, og tegnet skisser fra Peloponnes. En Grand Tour førte ham 1834–36 til Italia, særlig til Firenze, Roma og Napoli, og der studerte han renessanses kunst. I Roma ttrakk han igjen sin gamle lærer Ingres, som fra 1835 til 1841 var direktør for Académie de France i Roma.
Amaury Duval debuterte i 1833 med noen bilder på Parisersalongen. I den påfølgende periode utstilte han regelmessig portretter og historiemalerier. Han ble fremfor alt kjent med Venus' fødsel (La Naissance de Venus) i 1863, da dette bildet var blant de tre med samme temavalg som ble utvalgt av juryen (de andre to var malt av Alexandre Cabanel og Paul Baudry).
Amaury-Duval malte mange religiøse bilder og portretter, og arbeidet for noen kirker i Paris. Blant hans historiskalerier er de mest betydelige freskene i St.-Philomene-kapellet i Saint-Merry (1840–1844), i Mariakapellet i St-Germain-l’Auxerrois (1844−1846) og maleriene utført fra 1849 til 1856 i kirken St. Germain i Saint-Germain-en-Laye nordvest for Paris. Maleriene i slottet Linières (Vendée) gikk tapt da hele bygningen ble ødelagt i 1912.
I 1845 ble han ridder og i 1865 offiser i Æreslegionen.
Hans billeder er i dag utstilt i Paris (i Musée d’Orsay, Musée Carnavalet og i Louvre), i slottet i Versailles, i Compiègnes, i Montauban, Rennes, Rouen, Lille, Dijon og i Autun.
Livorno (provins)
Provinsen Livorno (italiensk: Provincia di Livorno) er en provins i regionen Toscana i det sentrale Italia. Livorno er provinsens hovedstad. I nord og øst mot provinsen grenser den mot provinsen Pisa, i sør mot provinsen Grosseto og i øst mot Tyrrenhavet. Den inkluderer flere øyer som kollektivt kalles de toskanske øyene, inkludert Elba og Capraia. Provinsen ble opprettet i 1925 med land fra provinsene Pisa og Genova. Den har et areal på 1211 km² og en befolkning på 340 471 innbyggere (2013). Det er 20 kommuner (comuni) i provinsen. Områdets kystlinje er kjent som «Costa degli Etruschi» (Den etruskiske kysten).
Provinsen Livorno ligger mot kysten og har en rekke kystbyer. Den er meget viktig havn for turisme og handel, og en rekke vakttårn står i nærheten av byen Ved Calafuria kan havet by på svamper, skalldyr, fisk og en beskyttet rødkorall (Corallium rubrum). Kystlinjen ved Quercianella og Castiglioncello er berglendt. Det er tidvis delfiner langs kysten. Byen Marina di Bibbona ble opprinnelig grunnlagt som en festning grunnet den strategiske posisjon ved kysten. Byen San Vincenzo har et vakttårn fra 1300-tallet. Sanden i Golfo di Baratti er svart og sølvfarget grunnet høy konsentrasjon av jern. Det samme området har også en arkeologisk park.
På Elba finnes provinsens høyeste punkt Monte Capanne 1019 moh. Øyene i Livorno er en del av nasjonalparken Parco Nazionale dell'Arcipelago Toscano som ble opprettet i 1997.
Toul
Toul er en kommune i departementet Meurthe-et-Moselle i regionen Grand Est øst i Frankrike. Toul er sous-préfecture (underprefektur) i departementet.
Befolkningsutvikling
Antall innbyggere i kommunen Toul
GoldenEye (sang)
«GoldenEye» er en sang skrevet av Bono og The Edge som ble spilt inn og gitt ut på singel med Tina Turner i 1995. Den ble brukt i James Bonde-filmen GoldenEye.
Singelen kom på 2.-plass i Polen, 3.-plass i Finland, Frankrike og Sveits, 5.-plass i Østerrike, 6.-plass på Ultratop 50 Wallonia i Belgia, Italia og Sverige, 8.-plass i Tyskland, 9.-plass på Ultratop 50 Flanders i Belgia og i Norge, 10.-plass i Storbritannia, 12.-plass i Spania, 15.-plass i Irland og Nederland, 22.-plass på Hot Dance Club Songs i USA, 89.-plass på R&B-lista og 99.-plass i Australia. Sangen ble også gitt ut på albumet GoldenEye senere samme år. I 1996 ble sangen gitt ut på Tina Turner sitt album Wildest Dreams. Musikkvideoen ble regissert av Jake Scott.
Rørik av Lejre
Rørik av Lejre, Rørik el. Rørek Ringslengeren (norrønt: Hræreki slöngvanbauga) var en legendarisk konge av Gammel Lejre en gang på slutten av 600-tallet. Lejre er i dag er en kommune i Danmark, men i folkevandringstiden og senere skal Lejre skal ha vært et ledende kongssete for konger i skjoldungeætten på Sjælland i henhold til Snorre Sturlason. En annen som skal ha vært konge av Lejre var Rolf Krake.
Rørik var gift med Aud Djupauga, datter av den svenske kongen Ivar Vidfamne (konge av Svitjod fra år 655 til år 695). Han var bror til Helge den hvasse som også var konge på Sjælland sammen Rørik. Ivar Vidfamne satte ut et rykte om at Aud var utro mot Rørik og hadde et forhold til Helge, noe som førte til at Rørik drepte sin bror under en rytterturnering. Aud eller faren Ivar skal senere ha fått Rørik drept, og Ivar overtok kongemakten i Daneveldet. Aud dro hjem til sin far, men flyktet med sin sønn Harald Hildetann til Gardarike og hun ble gift med kong Radbart av Gardarike. Rørik og Auds sønn Harald Hildetann ble konge av Svitjod og deler av Danmark og Norge etter at hans morfar Ivar Vidfamne var død. Aud og Radbart hadde sønnen Randver.
Gaushorn
Gaushorn er en kommune i kretsen Ditmarsken i delstaten Schleswig-Holstein i Tyskland. Gaushorn ligger i Eiderens amt, og var en del av Tellingstedt før sammenslåingen den 1. januar 2008.
Nyasadvergpapegøye
Nyasadvergpapegøye er en art av dvergpapegøyer. Den forveksles ofte med rødhodet dvergpapegøye, men er mindre av kroppsstørrelse og uten den olivengrønne fargingen på toppen av hodet. Den har også rødere hode og mangler også det blå partiet på stjert og rygg.
Utbredelse
Nyasa er en nærtruet dvergpapegøye som fins overveiende i Malawi langs elva Shire. Den fins også i Luangwadalen i Zambia og sørlige Tanzania og i Zambezidalen i Mosambik og Zimbabwe.
Mário Campos
Mário Campos er en kommune i delstaten Minas Gerais i sørøstregionen av Brasil.
Attorney general
En attorney general er i engelskspråklige land det som i Norge kalles regjeringsadvokat, det vil si statens juridiske rådgiver.
I USA er den føderale attorney general medlem av kabinettet (statsråd) og, som sjef for justisdepartementet, regjeringens øverste rettsembedsmann. De amerikanske delstatene har også generaladvokater med tilsvarende oppgaver.
I Australia er den føderale generaladvokaten kronens høyeste rettsembedsmann og medlem av kabinettet. Generaladvokaten er sjef for justisdepartementet og minister med ansvar for politi, juridiske saker og den australske sikkerhetstjenesten.
I England og Wales er generaladvokaten for England og Wales den høyeste rettsembedsmann i England og Wales, og gir råd og representerer kronen og offentlige etater i retten. Det er egne generaladvokater for hertugdømmene Cornwall og Lancaster.
I Tyskland er Generalbundesanwalt påtalemyndighetens øverste representant ved de føderale domstolene. Etaten står under det føderale justisdepartementets tilsyn.
Seven Seas of Rhye
Mercury var en zoroastrier, slik at «Seven Seas of Rhye» kan derfor betraktes som en zoroastrisk referanse til boka Bundahisnen (Skapelsen):
Miksturer
Miksturer er flytende preparater til oral bruk, vanligvis beregnet til å doseres etter volum. De kan være oppløsninger av ett eller flere stoffer i et egnet oppløsningsmiddel; emulsjoner, suspensjoner eller drogeuttrekk.
Klingon
Klingon (på klingon tlhIngan Hol) er et kunstig språk laget av lingvisten Marc Okrand for filmselskapet Paramount Pictures til filmen Star Trek III: The Search for Spock (1984)
Etter at filmen kom, ga Okrand ut The Klingon Dictionary (1985), som også inneholder en beskrivelse av språket. Paramount gjør krav på opphavsrett for bl.a. ordlista.
Seinere har en del trekkies forsøkt å lære seg klingon og snakke språket.
I science-fiction serien Star Trek og de tilhørende spillefilmene brukes det av klingonene, en art romvesener.
Okrand lagde språket i formen Objekt Verb Subjekt for at det skulle virke mer utenomjordisk. Han brukte lyder fra amerikanske indianerspråk som er ukjent i de fleste vestlige språk, for å få Klingon til å lyde uvanlig. I motsetning til de fleste kunstige språk som bygger på en ide om en eller annen praktisk nytte, er klingon konstruert av estetiske grunner, for å virke merkelig og kanskje brutalt.
Klingon blir noen ganger omtalt som «klingonese», men blant de som snakker klingon i den virkelig verden, brukes dette ordet helst om et annet klingonspråk som er beskrevet i John M. Fords Star Trek-romaner som klingonaase.
Klingon har ISO 639-koden <tt>tlh</tt>.
Klingon er det mest kjente eksemplet på et planspråk som er laget av kunstneriske grunner, for å skape stemning og atmosfære i et fiksjonsverk. Det er nok også det fiksjons-språket som har fått flest brukere ute i den virkelige verden.
De som virkelig behersker klingon, er likevel svært få, sjøl sammenliknet med nokså ubetydelige, kunstige internasjonale hjelpespråk, og kan i høyden reknes til å være noen få titall.
Noen moderne myter om klingon, som at klingon har større utbredelse enn esperanto (som har minst noen hundre tusen aktive brukere), har ingenting med virkeligheten å gjøre. Det har nok heller ikke historiene om barn som har vokst opp med klingon som førstespråk.
En Wikipedia på klingon blei stengt av Wikipedia Foundation høsten 2005. Før stengninga kom den opp i 69 artikler.
Grunnene som blei oppgitt, var at klingon er et fiksjonsspråk og at det ikke fins noe virkelig språksamfunn som bruker klingon.
Lars Unnerstall
Lars Unnerstall (født 20. juli 1990) er en tysk fotballspiller som spiller for den nederlandske klubben FC Twente.
Massa-Carrara (provins)
Provinsen Massa-Carrara (it. Provincia di Massa-Carrara) er en provins i regionen Toscana i det sentrale Italia. Massa er provinsens hovedstad.
Det var 197 652 innbyggere ved folketellingen i 2001.
Geografi
Provinsen Massa-Carrara grenser:
Tapetmøll
Tapetmøll (Trichophaga tapetzella) er en liten sommerfugl som hører til familien ekte møll (Tineidae). Denne arten var tidligere ganske vanlig i hus der den kunne gjøre skade på tekstiler og lagrede matvarer, men den har gått kraftig tilbake og forekommer i dag bare unntaksvis i Norge.
Utseende
En liten til middelsstor (vingespenn 15-22 millimeter), svart og hvit møll. Antennene er trådformede og nesten tre fjerdedeler så lange som forvingene. Hodet er kledt med snøhvite, hårlignende skjell, forkroppen er gråsvart med en kort, hvit midtstripe. Forvingen er gråsvart i den innerste tredjedelen, lenger ute hvit med lysgrå tegninger. Den ligner sterkt på den beslektede arten gulpebollemøll, men den sistnevnte lever utendørs, ikke innendørs. Bakvingene er blekt gråbrune. Larven er hvit med brunt hode og brun nakkeplate.
Levevis
Arten følger mennesker og larvene lever av ulike slags dødt, organisk materiale, særlig ull, fjær og pelsverk. Navnet skyldes at den kunne ødelegge gamle tapeter av ullstoff. Det ser ikke ut til at den liker sterkt oppvarmede rom, det kan være mye av grunnen til at den synes å ha blitt borte i Norden. I Sverige ble den siste gang observert i 1973, heller ikke fra Norge finnes det nyere funn.
Utbredelse
Arten har fantes over hele de tempererte delene av den nordlige halvkulen. I Norge finnes det mest gamle funn fra byene.
Glüsing
Glüsing er en kommune i kretsen Ditmarsken i delstaten Schleswig-Holstein i Tyskland. Glüsing ligger i Eiderens amt, og var en del av Hennstedts amt før sammenslåingen den 1. januar 2008.
Overmannsund
Overmannsund eller Hvitebrua, som lokalt også blir referert til som «Vesterntangbrua», er ei veibru over et tidligere sundsted med samme navn. Brua ligger på Nordsiden i Hønefoss og går over Randselva til Vesterntangen. Brua har to kjørefelt, samt fortau på begge sider.
Den første brua over Randselva ble trolig bygd alt på 1700-tallet, men denne gikk tapt i en av de mange flommene. Ny bru ble bygget av «Bru-Iver» Sætrang i 1833. Denne var laget av tre, men var så lav at den ble tatt av storflommen i 1860. Ei ny bru ble satt opp i 1861. Brua gikk ut fra Brubakken i Ullerålsgate, der det fortsatt skal finnes spor etter den. Den nye brua var også ei trebru, og den skal på sine eldre dager ha vært så skral at det bare var lov å kjøre i skritt (med hest og vogn) over den. Denne brua endte sine dager i 1903, da ei ny stålbru med steinkar sto klar over det opprinnelige sundstedet. Stålbrua ble erstattet av ei ny betongbru som ble oppført i 1953, og den står fortsatt.
Brua, som er én av tre veibruer i Hønefoss, er cirka 87 meter lang og går over Randselva like ved Hønefoss skole og danner forbindelse på fylkesvei 163, mellom Hønengaten ved Sankthanshaugen (Hønefoss) og Vesterntangen. Før den første brua kom var det sundsted (ferje) der.
Eklog
Eklog, fra latin ecloga, gresk ekloge, betyr «utvalg», og i litterær mening betyr det et mindre utvalg av dikt, og brukes spesielt i forbindelse med Vergils ti hyrdedikt, og denne pastorale assosiasjonen har siden blitt hengende med ordet.
I teologien er eklog det å velge ut, det utvalgte, abstrakt eller konkret, gjerne Guds forutbestemmelse angående de som er utvalgte for nåde og forberedt for himmelen.
I det bysantinske lovverket ble eklog benyttet om loven som ble utstedt i 726 av keiser Leo III av Isauria på gresk framfor latin. Denne ble kalt for «Ecloga», og hvor navnet refererte til både den borgerlige som kriminelle lov og var en korrigering av den tidligere lov.
Pangermanisme
Pangermanisme er en politisk og kulturell idé som oppstod tidlig på 1800-tallet og som søker å samle alle nasjoner eller folk som hører til den germanske stammen. Etter hvert skulle denne tenkningen ikke bare inkludere folketyskere, men også befolkningen i Norden og Nederland.
Bakgrunn og opprinnelse på 1800-tallet
De pangermanske ideene oppsto etter Napoleonskrigene og utover i den tidlige nasjonalromantikken rundt 1820. Den må sees på bakgrunn av både etableringen av dobbelmonarkiet Østerrike-Ungarn og nasjonsbyggingen i Tyskland og som begrunnelse for den tyske samlingen. Tankene fikk sin organiserte form etter etableringen av det tyske keiserriket i 1871 og videre utover 1890-tallet. Etableringen av Østerrike-Ungarn i 1867 ble opplevet som en svekkelse av den tyske befolkningen i dette området og forsterket på den måten den pangermanske tenkningen.
1920-1945
Etter tapet i den første verdenskrig var flere folkegrupper som regnet seg selv som en del av det germanske området fordelt på flere stater og utover 1920-tallet ble pangermanismen en viktig del av den nasjonalsosialistiske tenkningen. Særlig var Heinrich Himmlers SS et uttrykk for dette. Også partiideologen Alfred Rosenberg var en eksponent for pangermanismen. Pangermanismen ble oppfattet som en legitimering og et grunnlag for tysk imperialisme og ekspansjon, men det ble sterkt hevdet at tenkningen var et grunnlag for at alle germanske folk var likeverdige. Videre ble det tenkt at «den germanske stammen» sto overfor et press fra andre folkegrupper, særlig slavere, men også jøder og disse måtte bekjempes da historien var en kamp folkeslagene imellom.
Men pangermanismen kom slik i konflikt med andre storpolitiske hensyn og andre folkegrupper i de samme geografiske områdene, særlig i deler av Sentral- og Øst-Europa.
Den ambivalente holdningen til mindreverd / likeverd kommer også til uttrykk i at bare personer fra Norge, Sverige Danmark, Island, Nederland, Sveits og Flandern kunne opprinnelig kunne verve seg som frivillig til Waffen-SS. Dette ble endret senere i krigen da mannskapsmangelen ble betydelig.
Etter andre verdenskrig har pangermanismen spilt mindre betydning, mens det ideologiske skillet mellom kommunisme og kapitalisme kom i forgrunnen.
I Norge
I Norge ble lignende idéer fanget opp i etterdønningene av nasjonalromantikken, og reformulert av blant andre Bjørnstjerne Bjørnson og Peter Andreas Munch.
På 1920- og 30-tallet var den pangermanske tankene framme i den politiske debatten, men særlig etableringen av Germanske-SS Norge i 1943 er det tydeligste uttrykket for norsk pangermanisme. Dette var også framtredende i det NS-kritiske miljøet rundt Hans S. Jacobsens tidsskrift Ragnarok. Den fremste pangermanisten innen det formelle maktapparatet var justisminister Sverre Riisnæs, som til tross for sitt medlemskap i Nasjonal Samling fra sommeren 1940 aldri følte seg trygg på miljøet der, og søkte en alternativ maktbase i det pangermansike miljøet han alltid hadde følt et sterkt politisk slektskap til. Andre sentrale pangermanskorienterte skikkelser under andre verdenskrig var Jonas Lie og Klaus Hansen.
Nacip Raydan
Nacip Raydan er en kommune i delstaten Minas Gerais i sørøstregionen av Brasil.
Bhutanitis lidderdalii
Bhutanitis lidderdalii er en sommerfugl i familiegruppen svalestjerter. Den lever sørøst i Asia.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Bhutanitis lidderdalii tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Torbjørn Rundmo
Torbjørn Rundmo (født 7. februar 1955) er en norsk professor og psykolog.
Rundmo er dr. philos og professor i samfunnspsykologi ved NTNU. Professor Rundmo er videre æresdoktor (fil.dr.h.c.) ved Handelshøyskolen i Stockholm. Han er autorisert psykolog med embetseksamen (cand.psychol.) fra Universitetet i Bergen og cand.mag. med fagene sosiologi, offentlig administrasjon og organisasjonskunnskap, og samfunnskunnskap fra samme universitet.
De siste årene har professor Rundmo primært rettet sin forskningsaktivitet mot forskning innenfor risiko og sikkerhet i transportsektoren. I tillegg har Rundmo gjennomført studier av transportsikkerhet i en rekke utviklingsland. Han har også hatt ansvar for oppbygningen av et mastergradsprogram i samfunnspsykologi ved Birzeit universitet.
Sonja Ludvigsen
Sonja Aase Ludvigsen (født 7. februar 1928 i Vestby, Akershus, død 12. juli 1974) var en norsk politiker (Ap). Hun ble innvalgt på Stortinget fra Akershus i 1965. Hun var vararepresentant i periodene 1958–1961 og 1961–1965.
Ludvigsen var varamedlem i Nobelkomiteen i 1973–1974 og var sosialminister i Trygve Bratteli andre regjering, fra den tiltrådte 16. oktober 1973 til hun døde av kreft 12. juli 1974.
Lars Bergseng
Lars Bergseng (født 14. mai 1963) er en tidligere norsk ishockeyspiller som spilte forward for Lillehammer Ishockeyklubb, Furuset Ishockey, Vålerenga Hockey og Storhamar IL.
Kolbjørn Stordrange
Kolbjørn Stordrange (1924–2004) var en norsk politiker (H), rektor og gårdbruker fra Flekkefjord. Han var stortingsrepresentant for Vest-Agder i tre valgperioder fra 1965 til 1977.
Lars Bergseng
Fra moderklubben Lillehammer dro han først til Storhamar, og var også innom Furuset og Vålerenga, før han returnerte til Lillehammer på begynnelsen av 1990-tallet. Sammen med broren Arne Bergseng var han med på å spille moderklubben opp i eliteserien, og han var også sentral da Lillehammer slo Storhamar i NM-finalene i 1994. Han deltok under vinter-OL for Norge i 1988 i Calgary.
Kolbjørn Stordrange
Liv og virke
Han vokste opp på gården Storedranga i daværende Nes kommune. Han fikk skjøte på gården etter sin mor, som da var enke, i 1948.
Lars Bergseng
NM-gullet markerte slutten på Lars Bergsengs karriere.
Kolbjørn Stordrange
Liv og virke
Han tok artium ved Voss landsgymnas og arbeidet noen år som lærer i Flekkefjord. Han ble cand.philol. med hovedfag i engelsk fra Universitetet i Oslo i 1954. Samme år giftet han seg med lærerinne Magnhild Hovstad, datter av rektor ved Flekkefjord gymnas Johan Hovstad. Kolbjørn og Magnhild fikk tre barn; sønnen Bjørn Stordrange ble også stortingsrepresentant.
Kolbjørn Stordrange ble i 1955 ansatt som lektor ved Flekkefjord gymnas, senere Flekkefjord videregående skole. Han var rektor fra 1979 til 1991.
Politisk arbeid
Stordrange var medlem av kommunestyret og varaordfører i Nes før kommunesammenslåingen i 1965, deretter medlem av Flekkefjord bystyre og formannskap.
Han var Høyres 1. vararepresentant til Stortinget fra Vest-Agder i periodene 1958–1961 og 1965–1969. Den siste perioden måtte han fast for Sverre Walter Rostoft, som satt i Borten-regjeringen. Stordrange var innvalgt på eget mandat i periodene 1969–1973 og 1973–1977. Han satt først i Stortingets protokollkomité, så i Stortingets landbrukskomité og til sist i Stortingets kirke- og undervisningskomité. Han fant selv skolepolitikken mest givende å arbeide med, men søkte ikke renominasjon til Stortinget i 1977.
Han vendte tilbake til kommunepolitikken, i 1979 som Høyres ordførerkandidat i Flekkefjord. Han ble ikke ordfører, men satt i bystyret og formannskapet og som leder i flere kommunale utvalg frem til 1991, deretter perioden 1991–1995 som medlem av bystyret og leder i eldrerådet.
Han mottok Kongens fortjenstmedalje i gull i 1994 og KS-medaljen i 1995.
Tommy Newsom
Thomas Penn «Tommy» Newsom (født 25. februar 1929 i Portsmouth, Virginia, død 28. april 2007 i Portsmouth, Virginia) var en amerikansk saksofonist, best kjent fra The NBC Orchestra på TV-programmet The Tonight Show starring Johnny Carson fra 1962 til 1992.
MAS 36
MAS 36 (MAS Modèle 36) er en rifle med sylinderlås.
Riflen ble adoptert av det militære i Frankrike i 1936 for å erstatte «Berthier and Lebel»-riflene. Riflene ble produsert på den franske statlige våpenfabrikken, «Manufacture d'Armes de Saint-Etienne».
Design
MAS 36 er en kort karabin med todelt stokk. Den er kamret for 7,5 x 54 mm French patronen. Riflen har en bajonett liggende bak-frem inne i et rom under løpet. For å bruke bajonetten dras den ut, snus og kobles til. Typisk for franske rifler fra denne perioden har ikke MAS 36 noen sikring. Man bar normalt våpenet med ladd magasin og tomt kammer inntil man var klar for kamp, selv om man kunne låse avfyringsmekanismen ved å løfte ladebolten opp.
Browallia
Browallia er en slekt i søtvierfamilien som naturlig finnes i Sør-Amerika. Flere av artene dyrkes som hageplanter i varmere strøk av Europa, men i alle fall en art brukes som potteplante i Norge.
Systematikk
Browallia består av tre til seks arter av ettårige urter som finnes i Amerika, fra Arizona til Bolivia.
Henning Westeng
Henning Gunnar Westeng (født 23. mars 1949) er en norsk skuespiller og trommeslager. Han vokste opp i Moelv hvor faren var knyttet til det lokale meieri. Her ble han kjent med Nils Hallan som leverte fiskemat og salater fra Viking Canning på Meieriutsalget, og disse to spilte senere sammen en periode i "Section B" - et lokalt band på Hamar. Westeng er mest kjent som Kåre Kelner i Pelle Parafins bøljebands siste serie, Randi og Ronnis restaurant fra 1986. Han ble medlem i Tramteatret i 1982, etter at Thorsten Dulsrud hadde sluttet. Hans debut med teatret kom samme år. I serien Hemmelighetene i B-by spiller han doktor Renoire. I dag bor han i Hamar. Han har også vært trommeslager i Ole Ivars på 60-tallet og 70-tallet. Westeng steppet også inn i turnebandet Red Fox i 1977 - mellom trommeslagerne Bjørnar "Krølle" Herving og Jan Ersson. Her gjorde han stor suksess, bl. a. med sangnummeret "Ungkarsvælsen".
Murodali Alimardon
Murodali Alimardon er en tadsjikistansk økonom og politiker.
8. april 2008 måtte Rahimzoda innrømme at sentralbanken tidligere har gitt uriktig informasjon til IMF, for å sikre lån til Tadsjikistan på nærmere 48 millioner amerikansk dollar. Dette ble imidlertid gjort mens Alimardon var sentralbanksjef. Denne situasjonen har skapt usikkerhet rundt framtidige lån til Tadsjikistan, som er et av verdens fattigste land, men både IMF og Den asiatiske utviklingsbanken har signalisert at de ikke vil la denne hendelsen gå ut over deres hjelp.
Beaverhead County
Beaverhead County er et fylke i den amerikanske delstaten Montana. Det ligger i den sørvestlige hjørnet av staten og det har grense mot Ravalli County i nordvest, Deer Lodge County og Silver Bow County i nord og mot Madison County i øst. Det har også grense mot delstaten Idaho i sør og vest.
Beaverhead Countys totale areal er 14,432 km² hvorav 77 km² er vann. I 2000 hadde fylket 9,202 innbyggere og administrasjonssenteret ligger i byen Dillon som også er fylkets største by.
Sebastian Prödl
Sebastian Prödl (født 21. juni 1987) er en østerriksk fotballspiller som fra 30. juni 2021 er klubbløs. Han spiller også for det.
Nanuque
Nanuque er en kommune i delstaten Minas Gerais i sørøstregionen av Brasil.
Arthur Porritt
Arthur Espie Porritt (født 10. august 1900 i Wanganui, død 1. januar 1994 i London) var en newzealandsk militærlege, politiker og friidrettsutøver. Han deltok i de olympiske leker 1924 i Paris.
Porritt vant en olympisk bronsemedalje under OL 1924 i Paris. Han kom på tredjeplass på 100 meter bak Harold Abrahams fra Storbritannia og Jackson Scholz fra USA. På 200 meter ble han slått ut i semifinalen.